કોઈપણ સફળ કાર્ય પાછળ કોઈનું સ્વપ્ન, કોઈની આવડત, કોઈની દીર્ઘદૃષ્ટિ તો કોઈની આગવી કુનેહ કામ કરતી હોય છે. અહીં સર્જન પરિવારને શ્રી જીગ્નેશભાઈ અધ્યારૂએ પોતાની ટચલી આંગળીએ ઉપાડી લીધું હોય તેવું અનુભવાય છે. કહેવાય છે કે રોટલો કેમ બનાવવો તે મોટું કામ નથી પણ તેને મીઠો કેમ બનાવવો તે કલાનું કામ છે! આ રોટલાની જેમ જ કંઈ કેટલાયની સાહિત્યિક ભૂખ ભાંગતી સર્જનપ્રક્રિયાને આગવી કેમ બનાવવી એ તેઓ સારી રીતે જાણે છે અને એટલે જ તેમનું બહુઆયામી વ્યક્તિત્વ સર્જન અને સર્જકોને પણ ફળ્યું છે.